Úradný vestník 208 E , 25/08/2005 S. 0050 - 0054



P6_TA(2004)0073 Cestovné pasy občanov EÚ * Legislatívne uznesenie Európskeho parlamentu o návrhu, týkajúcom sa nariadenia Rady o štandardoch pre ochranné prvky a biometriu v cestovných pasoch občanov EÚ (KOM(2004)0116 - C5-0101/2004 - 2004/0039(CNS)) (Konzultačný postup) Európsky parlament, - so zreteľom na návrh Komisie (KOM(2004)0116) [1], - so zreteľom na usmernenia Rady uvedené v dokumente č. 15139/2004, ktorý bol predložený Parlamentu dňa 24. novembra 2004, - so zreteľom na článok 62 ods. 2a) Zmluvy o ES, - so zreteľom na článok 67 Zmluvy o ES, v súlade s ktorým Rada konzultovala s Parlamentom (C5-0101/2004), - so zreteľom na Protokol začleňujúci Schengenské acquis do rámca Európskej únie, v súlade s ktorým Rada konzultovala s Parlamentom, - so zreteľom na článok 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci (A6-0028/2004), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, či má v úmysle odchýliť sa od ním schváleného textu; 4. vyzýva na začatie zmierovacieho konania v zmysle spoločného vyhlásenia zo 4. marca 1975 v prípade, ak má Rada v úmysle odchýliť sa od textu schváleného Parlamentom; 5. vyzýva Radu, aby opäť konzultovala s Parlamentom, ak má v úmysle podstatne zmeniť návrh Komisie; 6. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Odôvodnenie 2 (2) Dňa 17. októbra 2000 prijali predstavitelia vlád členských štátov, ktorí sa zišli v rámci zasadnutia Rady, uznesenie o minimálnych bezpečnostných normách pre cestovné pasy. Je vhodné, aby prostredníctvom opatrení Spoločenstva bolo toto uznesenie nahradené a aktualizované s cieľom dosiahnuť rozšírenú harmonizáciu bezpečnostných noriem pre ochranu cestovných pasov voči falšovaniu. Zároveň by mali byť do cestovných pasov zahrnuté biometrické prvky, s cieľom vytvorenia spoľahlivého prepojenia medzi skutočným držiteľom a dokumentom. | (2) Dňa 17. októbra 2000 prijali predstavitelia vlád členských štátov, ktorí sa zišli v rámci zasadnutia Rady, uznesenie o minimálnych bezpečnostných normách pre cestovné pasy. Európska rada rozhodla, že je vhodné, aby prostredníctvom opatrení Spoločenstva bolo toto uznesenie nahradené a aktualizované s cieľom dosiahnuť lepšiu harmonizáciu bezpečnostných noriem pre ochranu cestovných pasov voči falšovaniu. Zároveň by mali byť do cestovných pasov zahrnuté biometrické prvky, s cieľom vytvorenia spoľahlivého prepojenia medzi skutočným držiteľom a dokumentom. | Pozmeňujúci a doplňujúci návrh 2 Odôvodnenie 2a (nové) | 2a) Biometrické údaje v cestovných pasoch by sa mali využívať len na overenie pravosti dokladu ako aj totožnosti držiteľa pomocou priamo dostupných porovnateľných znakov v prípadoch, keď zo zákona vyplýva povinnosť predložiť cestovný pas. | Pozmeňujúci a doplňujúci návrh 3 Odôvodnenie 3 (3) Harmonizácia ochranných prvkov a začlenenie biometrických údajov je dôležitým krokom smerom k využívaniu nových prvkov s ohľadom na budúci vývoj na európskej úrovni, ktorý zvýši bezpečnosť cestovných dokladov a vytvorí spoľahlivejšie prepojenie medzi cestovným pasom a jeho držiteľom, čím významne prispeje k ochrane dokladov pred zneužitím. Zohľadniť by sa mali špecifikácie stanovené v dokumente Medzinárodnej organizácie civilného letectva č. 9303 o strojom čitateľných cestovných dokladoch. | (3) Harmonizácia ochranných prvkov a začlenenie biometrických údajov je dôležitým krokom smerom k využívaniu nových prvkov s ohľadom na budúci vývoj na európskej úrovni, ktorý zvýši bezpečnosť cestovných dokladov a vytvorí spoľahlivejšie prepojenie medzi cestovným pasom a jeho držiteľom, čím významne prispeje k ochrane dokladov pred zneužitím. | Pozmeňujúci a doplňujúci návrh 4 Odôvodnenie 7 (7) Použitie osobných údajov v cestovných pasoch upravuje smernica Európskeho parlamentu a Rady č. 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov. Je nutné zabezpečiť, aby sa v cestovnom pase neuchovávali žiadne ďalšie informácie, ak to nestanovuje nariadenie, jeho príloha, alebo pokiaľ sa tak neuvádza v príslušnom cestovnom doklade. | (7) Použitie osobných údajov v cestovných pasoch upravuje smernica Európskeho parlamentu a Rady č. 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov. V cestovnom pase by sa nemali uchovávať žiadne ďalšie informácie. | Pozmeňujúci a doplňujúci návrh 5 Článok 1, odsek 2 2. Cestovný pas obsahuje pamäťové médium s dostatočnou kapacitou, ktoré je vysoko bezpečné a obsahuje snímku tváre. Členské štáty môžu tiež zahrnúť odtlačky prstov v interoperabilných formátoch. | 2. Cestovný pas obsahuje vysoko bezpečné pamäťové médium s dostatočnou kapacitou a schopnosťou zaručiť celistvosť, pravosť a dôvernosť uložených údajov. Obsahuje snímku tváre. Členské štáty môžu tiež zahrnúť odtlačky prstov v interoperabilných formátoch. Nezriadi sa žiadna centrálna databáza cestovných pasov Európskej únie a cestovných dokladov, ktorá by obsahovala biometrické a iné údaje o všetkých držiteľoch cestovných pasov EÚ. | Pozmeňujúci a doplňujúci návrh 6 Článok 2, odsek 1, úvodná časť 1. Ďalšie technické špecifikácie cestovných pasov, týkajúce sa nasledujúceho, budú stanovené v súlade s postupom uvedeným v článku 5 ods. 2: | 1. Ďalšie technické špecifikácie cestovných pasov, týkajúce sa nasledujúceho, budú stanovené v súlade s postupom uvedeným v článku 5: | Pozmeňujúci a doplňujúci návrh 7 Článok 2, odsek 1, písm. b) b)technické špecifikácie pre pamäťové médium uchovávajúce biometrické informácie a jeho ochranu; | b)technické špecifikácie pre pamäťové médium uchovávajúce biometrické informácie a jeho ochranu, najmä na zaručenie celistvosti, pravosti a dôvernosti údajov, ako aj na zaistenie ich použitia v súlade s účelmi stanovenými v tomto nariadení; | Pozmeňujúci a doplňujúci návrh 8 Článok 2, odsek 1a (nový) | 1a. Pamäťové médium môžu používať len a)príslušné orgány členských štátov na čítanie, uchovávanie, zmenu a vymazanie údajov, ab)zákonom oprávnené orgány na čítanie údajov. | Pozmeňujúci a doplňujúci návrh 9 Článok 3, odsek 2a (nový) | 2a. Každý členský štát vedie register zodpovedných orgánov a oprávnených orgánov, ako je uvedené v článku 2 ods. 1a. O tomto registri a v prípade potreby o jeho pravidelných aktualizáciách informuje Komisiu, ktorá vedie aktuálnu on-line zbierku vnútroštátnych registrov. Komisia každoročne uverejňuje túto zbierku vnútroštátnych registrov. | Pozmeňujúci a doplňujúci návrh 10 Článok 4, odsek 1 1. Bez toho, aby boli dotknuté pravidlá upravujúce ochranu údajov, osoby, ktorým bol cestovný pas vydaný, majú právo overiť si správnosť osobných údajov uvedených v cestovnom pase a v prípade potreby požiadať o ich opravu alebo odstránenie. | 1. Bez toho, aby boli dotknuté pravidlá upravujúce ochranu údajov, osoby, ktorým bol cestovný pas vydaný, majú právo overiť si správnosť osobných údajov uvedených v cestovnom pase a v prípade potreby požiadať o ich opravu alebo odstránenie. Akékoľvek overenie, oprava alebo odstránenie údajov musí dezignovaný orgán členského štátu vykonať bezplatne. | Pozmeňujúci a doplňujúci návrh 11 Článok 4, odsek 2 2. V cestovných pasoch sa nesmú nachádzať žiadne informácie v strojom čitateľnom formáte, ktoré nie sú uvedené v tomto nariadení alebo jeho prílohách alebo nie sú uvedené v cestovnom pase. | 2. V cestovných pasoch sa nesmú nachádzať žiadne informácie v strojom čitateľnom formáte, ktoré nie sú uvedené v tomto nariadení alebo jeho prílohách alebo nie sú uvedené v cestovnom pase. V cestovnom pase sa nesmú uchovávať žiadne ďalšie informácie. | Pozmeňujúci a doplňujúci návrh 12 Článok 4, odsek 2a (nový) | 2a. Biometrické údaje v cestovných pasoch sa využívajú len na overenie a)pravosti dokumentu;b)totožnosti držiteľa pomocou priamo dostupných porovnateľných znakov v prípadoch, keď zo zákona vyplýva povinnosť predložiť cestovný pas. | Pozmeňujúci a doplňujúci návrh 13 Článok 4, odsek 2b (nový) | 2b. Členské štáty Komisii pravidelne predkladajú výsledky auditov uplatňovania tohto nariadenia založených na spoločne dohodnutých kritériách, najmä s ohľadom na pravidlá obmedzujúce účel a prístup. Informujú tiež Komisiu o akýchkoľvek problémoch, s ktorými sa stretli pri uplatňovaní nariadenia a vymieňajú si overené skúsenosti s Komisiou a medzi sebou navzájom. | Pozmeňujúci a doplňujúci návrh 14 Článok 5, odsek 3a (nový) | 3a. Výboru pomáhajú odborníci, ktorých vymenúva pracovná skupina vytvorená podľa článku 29 smernice 95/46/ES. | Pozmeňujúci a doplňujúci návrh 15 Článok 5, odsek 3b (nový) | 3b. Keď výbor vypracuje ďalšie technické špecifikácie uvedené v článku 2 ods. 1, pracovná skupina vytvorená podľa článku 29 smernice 95/46/ES vydá stanovisko o súlade týchto špecifikácií s kritériami ochrany údajov a predloží ho Európskemu parlamentu, Rade a Komisii. | Pozmeňujúci a doplňujúci návrh 16 Článok 5, odsek 3c (nový) | 3c. Komisia postúpi návrh svojho rozhodnutia o ďalších technických špecifikáciách uvedených v článku 2 ods. 1 Európskemu parlamentu, ktorý môže v lehote do troch mesiacov prijať uznesenie vyjadrujúce nesúhlas s takýmto návrhom rozhodnutia. | Pozmeňujúci a doplňujúci návrh 17 Článok 5, odsek 3d (nový) | 3d. Komisia informuje Európsky parlament o krokoch, ktoré má v úmysle prijať v súvislosti s uznesením Európskeho parlamentu a o dôvodoch na prijatie takýchto krokov. | Pozmeňujúci a doplňujúci návrh 18 Článok 5, odsek 3e (nový) | 3e. Zaručuje sa dôvernosťďalších technických špecifikácií uvedených v článku 2 ods. 1. | Pozmeňujúci a doplňujúci návrh 19 Článok 6, odsek 2 Členské štáty uplatnia toto nariadenie najneskôr do jedného roka od prijatia opatrení uvedených v článku 2. To však nemá vplyv na platnosť už vydaných cestovných pasov. | Uplatnenie tohto nariadenia je podmienené predložením potvrdenia zo strany vnútroštátnych orgánov na ochranu údajov o tom, že majú príslušné vyšetrovacie právomoci a zdroje na uplatňovanie smernice 95/46/ES v súvislosti s údajmi zhromaždenými na základe jej ustanovení. Členské štáty uplatnia toto nariadenie najneskôr do 18 mesiacov od prijatia opatrení uvedených v článku 2. To však nemá vplyv na platnosť už vydaných cestovných pasov. | [1] Zatiaľ neuverejnený v úradnom vestníku. --------------------------------------------------